**תיק נהג המלגזה יכלול צילום / סריקה של:**

* רשיון הנהיגה התקף שבתוכו ההיתר לנהיגת המלגזה.
* אישור הפנים מפעלי המתיר לו לנהוג / להפעיל מלגזה לפי סוג המלגזה שאותה הוא רשאי להפעיל לפי סוגי המלגזות הקיימות במפעל.
* כתב מינוי לנוהג ברכב תפעולי (אם המלגזה מוגדרת במפעל כרכב תפעולי).
* האישור של ההשתתפות בהדרכה הראשונית שהעובד קיבל במפעל בהתחלת עבודתו במפעל. (לעמידה בדרישות ת"ת 25 ותק' 2 + 3 לתק' ארגון הפיקוח על העבודה - מסירת מידע והדרכת עובדים).
* האישור להשתתפות העובד בהדרכת רענון הבטיחות השנתית הנדרשת בתק' 3 לתק' ארגון הפיקוח על העבודה - מסירת מידע והדרכת עובדים).
* אם מפעיל המלגזה נדרש להפעיל מלגזה מלקטת בינונית / גבוהה או מלגזת צריח, הפעלה זו דורשת מהמעסיק הספקת הדרכת בטיחות בעבודה בגובה (לפרק "עבודה מתוך במת הרמה" לפיכך תהיה בתיק גם תעודת ההשתתפות בהדרכה זו.
* אם מפעיל המלגזה חתם על דף קבלת / הצמדת המלגזה הספציפית אליו כמפעיל יחיד, צילום / סריקת דף ההחתמה.
* כל חקירת נזק / תאונה שהתרחשה תחת הנהג כמפעיל מלגזה ותוצאותיה.

**תיק המלגזה יכלול צילום / סריקה:**

* רשיון צמ"ה תקף.
* כתב מינוי למלגזה כרכב תפעולי (אם המלגזה מוגדרת במפעל כרכב תפעולי).
* ביטוח חובה תקף או לגבי כלים ספציפיים שהמבטח (משום מה) מסרב לבטח, תופק הרחבת ביטוח חבות המעסיקים למלגזה הספציפית לפי מספר רישום (מספר מע"צ) או לפי מספר שלדה.
* הטסט השנתי.
* תסקיר הבודק המוסמך התקף למלגזה.
* תסקירי הבודק המוסמך התקפים לאבזרי ההרמה שמשמשים את המלגזה.
* כל חקירת נזק / תאונה שהמלגזה עברה.
* כל חשבונית המפרטת את הטיפול / התיקון שהמלגזה עברה.
* אם המלגזה נמצאת במחלקה מסוימת או אצל נהג מסוים - דף ריכוז לשמות האחראים / מפעילים ותאריכי קבלת / החזרת המלגזה.
* ריכוז שבועי / חודשי של שעון שעות עבודה של המלגזה.
* למלגזות דיזל דף ריכוז צריכת הדלק יחסית לשעות העבודה.
* ריכוז דו"חות דיווחי תקלות יומיים - רק במידה ונמצאה תקלה בבדיקת המלגזה טרם התחלת יום העבודה (ביצוע צ'ק ליסט).
* את כל הנתונים הכלכליים כדאי לרכז בדף אקסל שיוכל לכמת את הנתונים ולהציף חריגים כמו למשל :-
1. צריכת דלק מופרזת ל- X שע"ע תציף נהיגה פרועה או מערכת דלק סתומה חלקית או תקולה).
2. צריכת שמן מנוע בכלל, תעיד בדר"כ על "עייפות" המנוע.
3. עשן לבן / עשן שחור יצביעו
4. צריכת צמיגים קדמיים מופרזת תעיד בדר"כ על נהג חסר אחריות "מפרפר".
5. אכילת הצדדים החיצוניים של צמיגי ההגה ואו החלפה רבה של תפוחי הגה תעיד על נסיעת המלגזה בדרכי עפר ואו בדרכים משובשות מאוד.
6. תיקונים רבים יחסית של המצמד (טורק קונברטר), יעידו על החלפת כיוון נסיעה טרם עצירה מוחלטת של המלגזה.
7. הוספת מים מרובה ואו מוגזמת למצבר של מלגזה חשמלית מעידה על תקלה במטען של המצבר.
8. ריח חומצתי באזור טעינת המצבר יעיד:
9. "הלך" המצבר (ברוב המקרים).
10. המטען לא תקין.